CELEX: 32016D1897
Language: mt
Date: 2016-10-27 00:00:00
Title: Deċiżjoni ta' Implimentazzjoni tal-Kunsill (PESK) 2016/1897 tas-27 ta' Ottubru 2016 li timplimenta d-Deċiżjoni 2013/255/PESK dwar miżuri restrittivi kontra s-Sirja

28.10.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 293/36
            
         DEĊIŻJONI TA' IMPLIMENTAZZJONI TAL-KUNSILL (PESK) 2016/1897
   tas-27 ta' Ottubru 2016
   li timplimenta d-Deċiżjoni 2013/255/PESK dwar miżuri restrittivi kontra s-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
   Wara li kkunsidra d-Deċiżjoni tal-Kunsill 2013/255/PESK tal-31 ta' Mejju 2013 dwar miżuri restrittivi kontra s-Sirja (1), u b'mod partikolari l-Artikolu 30(1) tagħha,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fil-31 ta' Mejju 2013, il-Kunsill adotta d-Deċiżjoni 2013/255/PESK.
            
         
               (2)
            
            
               Fid-dawl tal-gravità tas-sitwazzjoni fis-Sirja, għaxar persuni għandhom jiżdiedu mal-lista ta' persuni fiżiċi u ġuridiċi, entitajiet jew korpi soġġetti għal miżuri restrittivi fl-Anness I għad-Deċizjoni 2013/255/PESK.
            
         
               (3)
            
            
               Għalhekk, jenħtieġ li d-Deċiżjoni 2013/255/PESK tiġi emendata skont dan,
            
         ADOTTA DIN ID-DEĊIŻJONI:
   Artikolu 1
   L-Anness I għad-Deċiżjoni 2013/255/PESK huwa emendat kif jidher fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, is-27 ta' Ottubru 2016.
      
         
            Għall-Kunsill
         
         
            Il-President
         
         M. LAJČÁK
      
   
   
      (1)  ĠU L 147, 1.6.2013, p. 14.
   
      ANNESS
      Il-persuni li ġejjin jiżdiedu mal-lista ta' persuni fiżiċi u ġuridiċi, entitajiet jew korpi li tinsab fl-Anness I għad-Deċiżjoni 2013/255/PESK:
      
         Lista ta' persuni fiżiċi u ġuridiċi, entitajiet jew korpi msemmija fl-Artikoli 27 u 28
      
      A.   Persuni
      
      
         
                      
                  
                  
                     Isem
                  
                  
                     Informazzjoni ta' identifikazzjoni
                  
                  
                     Raġunijiet
                  
                  
                     Data tal-elenkar
                  
               
                     “207.
                  
                  
                     Adib Salameh
                     (magħruf ukoll bħala Adib Salamah; Adib Salama; Adib Salame; Mohammed Adib Salameh; Adib Nimr Salameh)
                     ()
                  
                  
                     Pożizzjoni: Maġġur Ġeneral, Viċi Direttur tad-Direttorat tal-Intelligence tal-Forzi tal-Ajru f'Damasku
                  
                  
                     Membru tas-servizzi Sirjani ta' sigurtà u ta' intelligence fil-kariga wara Mejju 2011; Viċi Direttur tad-Direttorat tal-Intelligence tal-Forzi tal-Ajru f'Damasku; qabel kien il-Kap tal-Intelligence tal-Forzi tal-Ajru f'Aleppo.
                     Membru tal-Forzi Armati Sirjani fil-grad ta' “kurunell” u kariga ekwivalenti jew ogħla wara Mejju 2011; għandu l-grad ta' Maġġur Ġeneral.
                     Responsabbli għar-repressjoni vjolenti kontra l-popolazzjoni ċivili fis-Sirja, permezz tal-ippjanar ta' u l-involviment f'attakki militari f'Aleppo u l-awtorità tiegħu fuq l-arrest u d-detenzjoni ta' persuni ċivili.
                  
                  
                     28.10.2016
                  
               
                     208.
                  
                  
                     Adnan Aboud Hilweh
                     (magħruf ukoll bħala Adnan Aboud Helweh; Adnan Aboud)
                     ()
                  
                  
                     Pożizzjoni: Brigadier Ġeneral
                  
                  
                     Għandu l-grad ta' Brigadier Ġeneral tal-Brigata 155 u l-Brigata 157 fl-Armata Sirjana fil-kariga wara Mejju 2011.
                     Bħala l-Brigadier Ġeneral tal-Brigati 155 u 157, huwa responsabbli għar-repressjoni vjolenti kontra l-popolazzjoni ċivili fis-Sirja, inkluż permezz tar-responsabbiltà tiegħu għall-varar u l-użu ta' missili u armi kimiċi f'żoni ċivili fl-2013 u involviment fid-detenzjonijiet fuq skala kbira.
                  
                  
                     28.10.2016
                  
               
                     209.
                  
                  
                     Jawdat Salbi Mawas
                     (magħruf ukoll bħala Jawdat Salibi Mawwas; Jawdat Salibi Mawwaz)
                     ()
                  
                  
                     Pożizzjoni: Maġġur Ġeneral
                  
                  
                     Għandu l-grad ta' Maġġur Ġeneral, uffiċjal għoli fid-Direttorat Sirjan tal-Artillerija u l-Missili tal-Forzi Armati Sirjani, fil-kariga wara Mejju 2011.
                     Bħala uffiċjal għoli tad-Direttorat Sirjan tal-Artillerija u l-Missili, huwa responsabbli għar-repressjoni vjolenti kontra l-popolazzjoni ċivili, inkluż l-użu ta' missili u armi kimiċi mill-Brigati taħt il-kmand tiegħu f'żoni ċivili b'densità għolja ta' popolazzjoni fl-2013 f'Ghouta.
                  
                  
                     28.10.2016
                  
               
                     210.
                  
                  
                     Tahir Hamid Khalil
                     (magħruf ukoll bħala Tahir Hamid Khali; Khalil Tahir Hamid)
                     ()
                  
                  
                     Pożizzjoni: Maġġur Ġeneral
                  
                  
                     Għandu l-grad ta' Maġġur Ġeneral, Kap tad-Direttorat Sirjan tal-Artillerija u l-Missili tal-Forzi Armati Sirjani, fil-kariga wara Mejju 2011. Bħala uffiċjal għoli tad-Direttorat Sirjan tal-Artillerija u l-Missili, huwa responsabbli għar-repressjoni vjolenti kontra l-popolazzjoni ċivili, inkluż l-użu ta' missili u armi kimiċi mill-Brigati taħt il-kmand tiegħu f'żoni ċivili b'densità għolja ta' popolazzjoni fl-2013 f'Ghouta.
                  
                  
                     28.10.2016
                  
               
                     211.
                  
                  
                     Hilal Hilal
                     (magħruf ukoll bħala Hilal al-Hilal)
                     ()
                  
                  
                     Data tat-twelid: 1966
                  
                  
                     Membru tal-milizzji affiljati mar-reġim magħrufin bħala “Kataeb al-Baath” (Il-milizzja tal-Partit Baath). Jappoġġa r-reġim permezz tar-rwol tiegħu fir-reklutaġġ u l-organizzazzjoni tal-milizzja tal-Partit Baath.
                  
                  
                     28.10.2016
                  
               
                     212.
                  
                  
                     Ammar Al-Sharif
                     (magħruf ukoll bħala Amar Al-Sharif; Amar Al-Charif; Ammar Sharif; Ammar Charif; Ammar al Shareef; Ammar Sherif; Ammar Medhat Sherif)
                     ()
                  
                  
                      
                  
                  
                     Negozjant Sirjan ewlieni li jaħdem fis-Sirja, attiv fis-settur bankarju, dak tal-assigurazzjoni u dak tal-ospitalità. Sieħeb fundatur ta' Byblos Bank Syria, azzjonist ewlieni f'Unlimited Hospitality Ltd, u membru tal-bord ta' Solidarity Alliance Insurance Company u Al-Aqueelah Takaful Insurance Company.
                  
                  
                     28.10.2016
                  
               
                     213.
                  
                  
                     Bishr al-Sabban
                     (magħruf ukoll bħala Mohammed Bishr Al-Sabban; Bishr Mazin Al-Sabban)
                     ()
                  
                  
                      
                  
                  
                     Gvernatur ta' Damasku, li nħatar minn, u hu assoċjat ma', Bashar al-Assad. Jappoġġa lir-reġim u huwa responsabbli għar-repressjoni vjolenti kontra l-popolazzjoni ċivili fis-Sirja, inkluż it-twettiq ta' prattiki diskriminatorji kontra komunitajiet Sunniti fil-belt kapitali.
                  
                  
                     28.10.2016
                  
               
                     214.
                  
                  
                     Ahmad Sheik Abdul-Qader
                     (magħruf ukoll bħala Ahmad Sheikh Abdul Qadir; Ahmad al-Sheik Abdulquader)
                     ()
                  
                  
                      
                  
                  
                     Gvernatur ta' Quneitra, assoċjat ma' u maħtur minn Bashar al-Assad. Preċedentement Gvernatur ta' Latakia. Jappoġġa u jibbenefika mir-reġim, inkluż permezz ta' appoġġ pubbliku għall-Forzi Armati Sirjani u l-milizzji li huma favur ir-reġim.
                  
                  
                     28.10.2016
                  
               
                     215.
                  
                  
                     Dr. Ghassan Omar Khalaf
                     ()
                  
                  
                      
                  
                  
                     Gvernatur ta' Hama, li nħatar minn, u hu assoċjat ma', Bashar al-Assad. Hu wkoll jappoġġa u jibbenefika mir-reġim. Ghassan Omar Khalaf huwa assoċjat mill-qrib mal-membri ta' milizzja f'Hama affiljata mar-reġim magħrufa bħala l-Brigata ta' Hama.
                  
                  
                     28.10.2016
                  
               
                     216.
                  
                  
                     Khayr al-Din al-Sayyed
                     (magħruf ukoll bħala Khayr al-Din Abdul-Sattar al-Sayyed; Mohamed Khair al-Sayyed; Kheredden al-Sayyed; Khairuddin as-Sayyed; Khaireddin al-Sayyed; Kheir Eddin al-Sayyed; Kheir Eddib Asayed)
                     ()
                  
                  
                      
                  
                  
                     Gvernatur ta' Idlib, assoċjat ma' u maħtur minn Bashar al-Assad. Jibbenefika mir-reġim u jappoġġah, inkluż billi jipprovdi appoġġ għall-Forzi Armati Sirjani u l-milizzji li huma favur ir-reġim. Assoċjat mal-Ministru ta' Awqaf tar-reġim, Dr. Mohammad Abdul-Sattar al-Sayyed, li huwa ħuh.
                  
                  
                     28.10.2016”